
ORDIN nr. ……………din …………………….
pentru aprobarea Procedurii privind constituirea, executarea și restituirea/eliberarea garanției financiare prevăzute la art 19¹ din Regulamentul pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 6/2025 și pentru modificarea unor ordine ale președintelui Autorităţii Naţionale de Reglementare în Domeniul Energiei

[bookmark: _Hlk141947342]Având în vedere prevederile <LLNK 12012   123 10 202   9 80>art. 8 alin. (1) din Legea energiei electrice şi a gazelor naturale nr. 123/2012, cu modificările și completările ulterioare, ale art. 19¹ din Regulamentul pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 6/2025, cu modificările și completările ulterioare, precum și ale art. II, II și V din Ordinul preşedintelui Autorităţii Naţionale de Reglementare în Domeniul Energiei nr. 16/2026,
[bookmark: _Hlk141947125]În temeiul prevederilor art. 5 alin. (1) lit. a) şi ale <LLNK 12007    33180 302   9 74>art. 9 alin. (1) lit. a) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin <LLNK 12012   160 10 201   0 18>Legea nr. 160/2012, cu modificările și completările ulterioare,

preşedintele Autorităţii Naţionale de Reglementare în Domeniul Energiei emite prezentul ordin.

Art.1. – Se aprobă Procedura privind constituirea, executarea și restituirea/eliberarea garanției financiare prevăzute la art 19¹ din Regulamentul pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 6/2025, cu modificările și completările ulterioare, prevazută în anexa care face parte integrantă din prezentul ordin.

Art.2. – Alineatul (1) al articolului 191 din Regulamentul pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 6/2025, publicat în Monitorul Oficial al României, Partea I, nr. 262 din 26 martie 2025, cu modificările şi completările ulterioare, se modifică și va avea următorul cuprins:
”Art.191. – (1) Solicitantul este obligat să constituie o garanţie financiară în cuantum de 30 EUR/kW raportată la puterea electrică instalată a capacităţii energetice conform datelor prevăzute în avizul tehnic de racordare, a cărei dovadă se anexează la cererea de acordare/modificare/prelungire a autorizației de înființare, în condițiile și cu respectarea unei proceduri aprobate de ANRE.”

Art. 3. –Articolul II din Ordinul președintelui ANRE nr. 16/2026, publicat în Monitorul Oficial al României, Partea I, nr. 439 din 25 mai 2026, se modifică și vor avea următorul conținut:
”(1) Dispoziţiile referitoare la garanţia financiară din cuprinsul regulamentului prevăzut la art. I se aplică tuturor cererilor de acordare/modificare sau de prelungire de autorizaţii de înfiinţare depuse la Autoritatea Naţională de Reglementare în Domeniul Energiei după data intrării în vigoare a prezentului ordin, cu excepţia cererilor ce privesc:
		a) autorizaţii de înfiinţare pentru realizarea/retehnologizarea de capacități energetice de producere a energiei electrice, ai căror solicitanți fac dovada constituirii unei garanţii de bună execuţie în cadrul unui contract pentru diferenţă încheiat conform legii, excepție care se aplică pentru întreaga capacitate instalată a proiectului investițional beneficiar CfD, nu doar pentru partea contractată;
		b) autorizații de înființare pentru realizarea de instalații de stocare adăugate capacităţilor de producere de energie electrică, aferente aceluiași loc de producere/consum;
		c) autorizaţii de înfiinţare pentru retehnologizarea de capacități energetice care nu presupun creşterea puterii electrice instalate conform datelor din avizul tehnic de racordare.
(2) În cazul solicitărilor care se referă la adăugarea de noi capacități energetice aferente unor proiecte hybrid, garanția financiară se determină prin raportare la valoarea puterii instalate a noii capacități energetice adăugată în cadrul proiectului hybrid, cu excepția capacităților energetice exceptate de la obligația constituirii de garanții financiare prevăzute la alin. (1). 
(3)  În cazul solicitărilor de autorizații de înființare pentru lucrări de retehnologizare de capacități energetice care presupun creşterea puterii electrice instalate, garanţia financiară se constituie şi se calculează prin raportare la sporul de putere rezultat ca diferenţă dintre valoarea puterii electrice instalate conform avizului tehnic de racordare iniţial şi valoarea puterii electrice instalate conform avizului tehnic de racordare actualizat.”.

Art. 4. - Garanțiile financiare constituite anterior datei de intrare în vigoare a prezentului ordin pentru capacitățile energetice care beneficiază de exceptare conform art. II din Ordinul președintelui ANRE nr. 16/2026, astfel cum a fost modificat prin prezentul ordin, nu se execută.

Art. 5. - Operatorii economici din sectorul energiei electrice duc la îndeplinire prevederile prezentului ordin, iar entităţile organizatorice din cadrul Autorităţii Naţionale de Reglementare în Domeniul Energiei urmăresc respectarea acestuia.

Art. 6. - Prezentul ordin se publică în Monitorul Oficial al României, Partea I.

										ANEXA
PROCEDURA
privind constituirea, executarea și restituirea/eliberarea garanției financiare prevăzute la art 19¹ din Regulamentul pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 6/2025 

Capitolul I
Dispoziții generale

Art. 1 Obiectul procedurii
Prezenta procedură (denumită în continuare Procedura) stabilește modul de constituire, verificare, actualizare, executare și eliberare/restituire a garanției financiare prevăzute la art. 19¹ din Regulamentul pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 6/2025, cu modificările și completările ulterioare (denumit în continuare Regulamentul).
Art. 2  Domeniul de aplicare
Procedura se aplică persoanelor fizice și juridice, române sau străine, care solicită acordarea, modificarea în sensul adăugării de capacități energetice sau prelungirea valabilității autorizațiilor de înființare ca urmare a nefinalizării proiectului investițional în termenul de valabilitate al autorizației de înființare, în condițiile Regulamentului, cu excepția situațiilor prevăzute la pct. II alin. (1) din Ordinul președintelui ANRE nr. 16/2026 privind modificarea şi completarea Regulamentului pentru acordarea licenţelor şi autorizaţiilor în sectorul energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 6/2025, respectiv cererilor ce privesc:
		a) autorizaţii de înfiinţare pentru realizarea/retehnologizarea de capacități energetice de producere a energiei electrice, ai căror solicitanți fac dovada constituirii unei garanţii de bună execuţie în cadrul unui contract pentru diferenţă încheiat conform legii, excepție care se aplică pentru întreaga capacitate instalată a proiectului investițional beneficiar CfD, nu doar pentru partea contractată;
		b) autorizații de înființare pentru realizarea de instalații de stocare adăugate capacităţilor de producere de energie electrică, aferente aceluiași loc de producere/consum;
		c) autorizaţii de înfiinţare pentru retehnologizarea de capacități energetice care nu presupun creşterea puterii electrice instalate conform datelor din avizul tehnic de racordare.
Art. 3 Definiții și abrevieri 
(1) În sensul procedurii se utilizează următoarele abrevieri și termeni:
a) ANRE - Autoritatea Naţională de Reglementare în Domeniul Energiei;
b) Pi IS – puterea activă instalată totală a instalației de stocare.
(2) Termenii utilizaţi în Procedură sunt definiţi în Regulament.
Capitolul  2
Constituirea garanției financiare

Art. 4 Obligația constituirii garanției
(1) Solicitantul unei autorizații de înființare a unei capacități energetice, cu excepția situațiilor prevăzute la art. 2 alin. (1), are obligația de a constitui garanția financiară prevăzută la art. 19 alin. (1) lit. o) și art. 19¹ alin. (1)÷(3) din Regulament; dacă garanția se constituie prin virament, aceasta se va achita în contul deschis la ATCPMB: RO77TREZ7005005XXX000136, CF 11514848, beneficiar: ANRE. 
(2) Dovada constituirii garanției financiare în una dintre formele prevăzute la art. 19¹ alin. (3) din Regulament se anexează la cererea de acordare/modificare/prelungire a autorizației de înființare.
(3) Garanția se constituie în favoarea ANRE doar de către solicitantul autorizației de înființare sau de succesorul legal al acestuia, conform prevederilor art. 19¹ alin. (3) din Regulament și este stablită conform art. 19¹ alin. (1) din Regulament.
(4) Garanția financiară  este în cuantum de 30 EUR/kW raportată la puterea electrică instalată a capacităţii energetice conform datelor prevăzute în avizul tehnic de racordare.
(5) În situația în care garanţia se constituie în lei, echivalentul se calculează la cursul Băncii Naţionale a României din ziua constituirii.
(6) Puterea electrică instalată reprezintă:
a) în cazul unei centrale electrice fotovoltaice, minimul dintre suma puterilor nominale ale invertoarelor conform ATR şi suma puterilor nominale ale panourilor fotovoltaice conform ATR;.
b) în cazul unei instalații de stocare, Pi IS înscrisă în ATR;
c) în cazul unui proiect hibrid, suma puterilor electrice instalate a capacităților energetice care compun proiectul hibrid, cu excepția puterilor instalate aferente capacităților energetice exceptate de la obligația constituirii de garanții financiare, dacă autorizarea se face într-o singură etapă, ca urmare a unei singure cereri.
(7) Dacă valoarea garanției financiare constituită de solicitant este mai mică decât cea rezultată conform prevederilor alin. (4) ÷(6), acesta are obligația să o actualizeze în baza unei notificări transmise de către ANRE, în vederea procesării cererii.
(8) Dacă valoarea garanției financiare constituită de solicitant este mai mare decât cea rezultată conform prevederilor alin. (4)÷ (6), ANRE notifică solicitantul autorizației de înființare cu privire la acest aspect, iar acesta are opțiunea fie de a o actualiza și a transmite la ANRE garanția financiară actualizată la suma corectă într-un termen de maximum 10 zile, fie de a o păstra în cuantumul inițial; indiferent de soluția pentru care optează solicitantul, ANRE execută exclusiv suma datorată cu titlu de garanție, dacă vor fi îndeplinite condițiile executării garanției conform prezentei proceduri.
(9) Garanția constituită în forma prevăzută la art. 19¹ alin. (3) lit. a) și b) din Regulament, în favoarea ANRE trebuie să respecte prevederile art. 19¹ din Regulament și să cuprindă următoarele elemente:
       a) numele entității emitente dintre cele prevăzute la art. 19¹ alin. (3) lit. a) și b) din Regulament, autorizată să funcţioneze pe teritoriul României de Banca Națională a României, ori, după caz, de Autoritatea de Supraveghere Financiară,
b) numele sau denumirea ori sediul operatorului economic, precum și a Autorității Naționale de Reglementare în Domeniul Energiei, în favoarea căreia se constituie garanția;
c) obiectul garanției, constând în asigurarea îndeplinirii obligațiilor rezultate din aplicarea Regulamentului;
d) riscurile acoperite, respectiv neexecutarea, executarea necorespunzătoare sau întârzierea îndeplinirii obligațiilor asumate de operatorul economic
e) durata de valabilitate a garanției;
f)  valoarea garanției.
g) mențiune expresă prin care emitentul garanției confirmă că aceasta este irevocabilă, necondiționată și executabilă la prima cerere a ANRE, în sensul art. 19¹ din Regulament, fără îndeplinirea unor condiții suplimentare, și se obligă să plătească suma garantată la prima solicitare a ANRE, în contul indicat de ANRE, fără opoziție, fără drept de refuz sau amânare a plății, fără verificarea prealabilă a raportului juridic de bază și fără posibilitatea invocării beneficiului discuțiunii, diviziunii sau opozițiunii.Top of Form
Bottom of Form

(10) Dovada constituirii garanției financiare se depune la ANRE, în original, împreună cu documentația aferentă cererii de acordare a autorizației de înființare, potrivit art. 19 alin. (1) lit. o) din Regulament.
(11) Durata garanției financiare trebuie să fie egală cu cel puțin perioada de timp solicitată de operatorul economic pentru acordarea autorizației de înființare la care se adaugă 12 luni.
(12) În vederea prelungirii/reînoirii autorizației de înființare prin decizie a președintelui ANRE ca urmare a nefinalizării proiectului investițional, solicitantul depune, în original, la ANRE dovada menținerii/actualizării garanției, pe durata suplimentară prevăzută la alin. (14), la valoarea datorată la momentul constituirii inițiale, rezultată conform prevederilor alin. (4)÷ (6), aceasta urmând a fi executată sau restituită/eliberată, după caz, în condițiile prevăzute de prezenta procedură;
(13) Dacă solicitarea de prelungire a autorizației de înființare se face după încetarea termenului de valabilitate al acesteia, solicitantul depune, în original, la ANRE dovada constituirii unei noi garanții, la valoarea de la momentul noii constituiri, rezultată conform prevederilor alin. (4)÷(6), pe durata prevăzută la alin. (14).
(14) Durata garanției financiare pentru cazurile de prelungire/reînoire a autorizației de înființare trebuie să fie cel puțin egală cu perioada de timp solicitată de operatorul economic pentru prelungirea autorizației de înființare la care se adaugă 12 luni.
(15) În cazul solicitărilor care se referă la adăugarea de noi capacități energetice aferente unor proiecte hibrid, garanția financiară se determină prin raportare la valoarea puterii instalate a noii capacități energetice adăugată în cadrul proiectului hibrid, cu excepția capacităților energetice exceptate de la obligația constituirii de garanții financiare.
(16) În cazul solicitărilor de autorizații de înființare pentru lucrări de retehnologizare care determină creșterea puterii electrice instalate, garanția financiară se determină prin raportare la sporul de putere instalată rezultat ca diferenţă dintre valoarea puterii electrice instalate conform avizului tehnic de racordare iniţial şi valoarea puterii electrice instalate conform avizului tehnic de racordare actualizat.
(17) În cazul schimbării datelor de identificare fiscală ale titularului garanției, solicitantul autorizației de înființare este obligat să procedeze la înlocuirea acesteia cu o garanție financiară conformă noilor date de identificare.
 Art. 5  Verificarea garanției financiare
(1)ANRE verifică conformitatea garanției financiare depuse de solicitant sub aspectul respectării cerințelor prevăzute la art. 19¹ din Regulament și la art. 4 din prezenta procedură.
(2) În cadrul verificării prevăzute la alin. (1), se analizează dacă garanția este emisă în forma prevăzută de Regulament și dacă aceasta cuprinde toate elementele obligatorii prevăzute la art. 4 din prezenta procedură.
(3) În cazul în care se constată neconformități ale garanției financiare, solicitantul este notificat în termenul prevăzut la art. 30 alin. (1) din Regulament, în vederea constituirii unei garanții financiare conforme, cu încadrare în termenului de 60 de zile prevăzut la art. 30 alin. (2) din Regulament.

Capitolul  3
Executarea garanției financiare

Art. 6  Analiza cazurilor care pot conduce la executarea garanției
(1) ANRE monitorizează îndeplinirea de către titularul autorizației de înființare a obligațiilor care au stat la baza constituirii garanției financiare.
(2) Titularii de autorizații de înființare au obligația de a transmite la ANRE procesul-verbal de recepție la terminarea lucrărilor de construire a capacității energetice, nu mai târziu de data încetării termenului de valabilitate al autorizației de înființare, pentru a evita executarea garantiei conform prevederilor legale. 
(3) ANRE analizează existența situațiilor care pot conduce la executarea garanției financiare, respectiv:
a) nefinalizarea proiectului, neîncheierea procesului-verbal de recepție la terminarea lucrărilor de construire a centralei și netransmiterea acestuia în termenul de valabilitate al autorizației de înființare;
b) renunțarea expresă a titularului la realizarea proiectului;
(4) În vederea stabilirii existenței unuia dintre cazurile de la alin. (3), ANRE poate solicita titularului informații și documente justificative privind stadiul realizării proiectului.
(5) În situația în care titularul autorizației de înființare invocă existența unor motive independente de voința sa care au determinat nefinalizarea proiectului, ANRE analizează documentele justificative ce vor fi depuse în termenul de valabilitate al autorizației de înființare.
(6) Prin motive independente de voința titularului se înțeleg situațiile dovedite prin înscrisuri oficiale sau titluri executorii, în condițiile prevăzute de Ordinul președintelui ANRE nr. 16/2026; în aceste situații, garanția financiară nu se execută.
(7) În cazul identificării unei situații care justifică executarea garanției, se întocmește un raport privind executarea garanției financiare, precum şi proiectul de decizie aferent care se propune spre adoptare Comitetului de reglementare al ANRE; soluția adoptată se aprobă prin decizie a preşedintelui ANRE;   raportul conține, în principiu, următoarele:
a) datele de identificare ale titularului;
b) descrierea situației de fapt;
c) temeiul legal;
d) analiza documentelor justificative;
e) concluzia privind executarea garanției;
f) valoarea propusă spre executare.
(8) În cazul invocării unei situații care nu justifică executarea garanției, se întocmeşte un raport prin care se propune adoptare Comitetului de reglementare al ANRE modul de soluţionare a cererii solicitantului, precum şi proiectul de decizie aferent; soluția adoptată se aprobă prin decizie a preşedintelui ANRE;  în acest caz, raportul conține, în principiu, următoarele:
a) datele de identificare ale titularului;
b) descrierea situației de fapt;
c) temeiul legal;
d) analiza motivelor justificative;
e) concluzia privind neexecutarea garanției.
Art. 7 Executarea garanției
(1) În cazul operatorilor economici care se încadrează în prevederile art. 19¹ alin (4) din Regulament, ANRE dispune executarea garanției financiare și comunică acest fapt operatorului economic.
(2) În vederea executării garanţiei financiare prevăzute la art. 19¹ alin (1) din Regulment, ANRE dispune instituţiei de credit/societăţii de asigurare emitente a scrisorii de garanţie/poliţei de asigurare de garanţie, după caz, ori instituţiei de credit ori societăţii de asigurare din România care a confirmat scrisoarea de garanţie/poliţa de asigurare de garanţie ori unităţii de Trezorerie a Statului, după caz, să vireze suma executată, în conturile indicate de ANRE. 
(3) Sumele rezultate din executarea garanţiei financiare se virează la bugetul de stat, în condiţiile legii.
(4) Pentru sumele constituite prin virament, în cont la Trezoreria statului, se procedează direct la efectuarea plății catre bugetul de stat.
Capitolul  4
Eliberarea garanției financiare
Art. 8 Restituirea sau eliberarea garanției
(1) După îndeplinirea condițiilor prevăzute de legislația aplicabilă, titularul poate solicita restituirea sau 
eliberarea garanției.
(2)Cererea de restuire/eliberare a garanției, însoţită de procesul-verbal de recepţie la terminarea lucrărilor de construire a centralei ce face obiectul autorizaţiei de înfiinţare, se transmite la ANRE nu mai târziu de data încetării termenului de valabilitate al autorizației de înființare.
(3)Garanţia financiară:
a) se restituie, în cazul în care aceasta a fost constituită prin virament;
b) se eliberează, în cazul în care aceasta a fost constituită sub forma unei scrisori de garanţie bancară, a unui instrument de garantare sau a unei poliţe de asigurare.
(4)ANRE verifică îndeplinirea tuturor obligațiilor care au stat la baza constituirii garanției.
(5) În cazul îndeplinirii condițiilor, se întocmește un raport de restituire/eliberare.
(6) Restituirea/Eliberarea garanţiei financiare aferente unei autorizatii de infiintare se realizează, în termen de maximum 30 de zile de la data solicitării de restituire/eliberare, transmisă ANRE de titularul autorizaţiei de înfiinţare, care va fi însoţită de procesul-verbal de recepţie la terminarea lucrărilor de construire a centralei ce face obiectul autorizaţiei de înfiinţare.
(7)În cazul clasării cererii de acordare a autorizației de înființare sau al renunțării voluntare la soluționarea acesteia, se execută garanția financiară constituită, conform prezentei proceduri.
Capitolul  5
Dispoziții tranzitorii și finale
Art. 9. - (1) În cazul autorizaţiilor de înfiinţare emise anterior intrării în vigoare a prevederilor Ordinului președintelui Autorităţii Naţionale de Reglementare în Domeniul Energiei nr. 6/2026, prelungirea valabilităţii acestora, ca urmare a unor solicitări depuse după data intrării în vigoare a Ordinului nr. 6/2026, este condiţionată de constituirea garanţiei financiare, la valoarea datorată la momentul constituirii pentru capacitățile energetice; în acest caz prevederile art. 4 se aplică prin similitudine.
(2) În cazul prevăzut la alin. (1), dacă solicitarea de prelungire se referă și la adăugarea de noi capacități energetice, garanția financiară se determină prin însumarea valorii datorate conform alin. (1) cu cea aferentă puterii instalate a noii capacități energetice adăugate în cadrul proiectului hibrid, cu excepția valorii puterii instalate aferente capacităților energetice exceptate de la obligația constituirii de garanții financiare.
Art. 10 - Anexa la Procedură conține un instrument de garantare ce poate fi folosit ca model conform prezentei Proceduri și face parte integrantă din prezenta Procedură.


												ANEXA 
											         la Procedură


						MODEL
INSTRUMENT DE GARANTARE
GARANȚIE FINANCIARĂ IREVOCABILĂ ȘI NECONDIȚIONATĂ, PLĂTIBILĂ LA PRIMA CERERE
emis în temeiul art. 19¹ din Regulamentul pentru acordarea licențelor și autorizațiilor în sectorul energiei electrice, aprobat prin Ordinul președintelui ANRE nr. 6/2025cu modificările și completările ulterioare (denumit în continuare „Regulamentul”)
Nr. _________ / Data _________
Emitent:
[Denumirea instituției de credit/societății de asigurare], cu sediul înregistrat în ______________________________________________; website: ______________; e-mail: ______________; autorizată de autoritatea competentă din statul membru de origine prin ______________________________, nr. de înregistrare ______________; avizată de Banca Națională a României/ Autoritatea de Supraveghere Financiară să desfășoare activitatea de creditare/asigurare, în baza …………………………………….., cod de înregistrare ______________; Cod LEI: ______________________; reprezentată prin ______________________________ și ______________________________, în calitate de ______________________________ (denumită în continuare „Emitentul”).
Emitentul declară că este o instituție de credit/societate de asigurare,  înregistrată în Uniunea Europeană/ Spațiul Economic European, autorizată să funcționeze pe teritoriul României, în sensul art. 19¹ alin. (3) lit. b) din Regulament.
Beneficiar
AUTORITATEA NAȚIONALĂ DE REGLEMENTARE ÎN DOMENIUL ENERGIEI (ANRE)
Str. Constantin Nacu nr. 3, Sector 2, București, România
Cod fiscal: __________
Ordonator:
[Denumirea societății solicitante]
Sediul: _________________________________
CUI: _________________________________
Nr. înregistrare ORC: ____________________
Obiectul garanției
La solicitarea Ordonatorului, Emitentul emite prezentul Instrument de garantare, irevocabil și necondiționat, în favoarea Autorității Naționale de Reglementare în Domeniul Energiei (ANRE), pentru garantarea obligației Ordonatorului de a finaliza proiectul și de a încheia procesul-verbal de recepție la terminarea lucrărilor de construire a centralei, în termenul de valabilitate al autorizației de înființare, conform art. 19¹ din Regulament, pentru:
· Tipul centralei: Parc fotovoltaic / Parc eolian / Instalație stocare / Proiect hibrid (mixt)
· Denumirea proiectului: __________________________ 
· Puterea electrică instalată: ______ MW 
· Localitatea: __________________________ 
· Județul: __________________________ 
emisă în conformitate cu legislația și reglementările ANRE aplicabile.



Valoarea garanției
Valoarea maximă a prezentei garanții este:
______________  EUR, (în litere: _____________________ euro), reprezentând 30 EUR/kW raportat la puterea electrică instalată de ______________ kW, conform avizului tehnic de racordare nr. ______________  ,pentru tehnologia/tehnologiile  ______________. 
În cazul constituirii garanției în lei, echivalentul se calculează la cursul Băncii Naționale a României din ziua constituirii, respectiv cursul de 1 Euro = ________ RON.
Suma reprezintă garanția financiară constituită în conformitate cu art. 19 alin. (1) lit. o) și art. 19¹ alin. (1)-(3) din Regulament. Orice plată efectuată de Emitent în baza prezentei garanții reduce în mod corespunzător valoarea maximă garantată.
Angajamentul Emitentului
Emitentul se obligă în mod irevocabil, necondiționat și independent de raporturile juridice dintre ANRE și Ordonator să plătească integral, la prima cerere scrisă a ANRE, orice sumă solicitată, până la concurența valorii maxime garantate.
Cererea de plată nu trebuie justificată și nu trebuie însoțită de documente justificative, dovezi privind producerea unui prejudiciu, hotărâri judecătorești sau arbitrale, acordul Ordonatorului ori alte documente sau formalități suplimentare.
Emitentul nu va putea formula nicio opoziție, excepție sau apărare, suspenda ori amâna plata în considerarea raporturilor dintre ANRE și Ordonator.
Cererea de plată
Cererea de plată trebuie primită de Emitent, în original, la adresa: ______________________________________________ [/ adresa de corespondență din România: ______________________________], sau pe email:………….., înainte de expirarea perioadei de valabilitate a prezentei garanții, și trebuie semnată de reprezentantul legal al ANRE.
Este permisă cerere de plată parțială în situația în care valoarea garanției constituite este mai mare decât valoarea garanției datorate ANRE.
Valabilitatea
Prezenta garanție intră în vigoare la data emiterii și este valabilă până la data de ______________ inclusiv („data de expirare”), durata garanției fiind stabilită astfel încât să acopere termenul de valabilitate al autorizației de înființare solicitat de ordonator la ANRE, la care se adaugă 12 luni.

La data de expirare, prezenta garanție expiră în mod automat și în totalitate, indiferent dacă originalul acesteia este sau nu restituit Emitentului și indiferent dacă până la această dată a fost sau nu primită de Emitent o cerere de plată conformă; după data de expirare, garanția devine nulă și neavenită.
În vederea prelungirii valabilității autorizației de înființare ca urmare a neemiterii procesului-verbal de recepție până la data de expirare, Ordonatorul va solicita Emitentului, înainte de data de expirare, prelungirea corespunzătoare a valabilității prezentei garanții, care se realizează prin act adițional emis de Emitent.
Reducerea sau încetarea garanției
Prezenta garanție încetează:
· la expirarea termenului de valabilitate; 
· anterior datei de expirare, la eliberarea garanției în condițiile art. 19¹ alin. (6) lit. b) și alin. (7) din Regulament, în termen de maximum 30 de zile de la data solicitării de eliberare transmise ANRE de titularul autorizației, prin restituirea originalului către Emitent, însoțit de declarația ANRE privind eliberarea garanției;
· anterior datei de expirare, la plata sumei solicitate de ANRE prin cererea de plată.
Cesiunea
Drepturile Beneficiarului care decurg din prezenta garanție nu pot fi transferate fără acordul prealabil scris al Emitentului.


Legea aplicabilă

Prezenta garanție este supusă Regulilor Uniforme privind Garanțiile la Cerere (URDG), Publicația nr. 758 a Camerei Internaționale de Comerț, în măsura în care acestea nu contravin prevederilor exprese ale prezentei garanții și legii române.

Orice litigiu privind interpretarea sau executarea acesteia este de competența instanțelor române.
________________________________________
Pentru Emitent
Semnătură autorizată ___________________
Nume _________________________________
Funcție _______________________________
Semnătură autorizată ___________________
Nume _________________________________
Funcție _______________________________
Ștampilă (dacă este cazul)
________________________________________ 

